## Õigekirja kontroll

Siin pakutavaid seadistusvõimalusi kasutavad kõik &kde; rakendused, mis pruugivad &tdespell;i ehk `ispell`i või `aspell`i kasutajaliidest.

Luuakse juure/lisandi kombinatsioonid, mida ei leidu sõnaraamatus

- Selle lubamine võimaldab õigekirja kontrollijal registreerida korrektsed sõnatüved ees- või järelliidetega isegi juhul, kui sellist kombinatsiooni ei peaks leiduma sõnastiku andmebaasis.

Kokkujooksnud sõnu tõlgendatakse vigadena

- Kui see on lubatud, siis peetakse sõnu, mis on kokku kirjutatud, kuid esinevad sõnastikus eraldi kirjetena, kirjaveaks. Näiteks kui sõnaraamatus on sõnad häire ja kell, aga sõna häirekell ei ole, siis peetakse viimast kirjaveaks.

Sõnaraamat:

- Siin saab valida sõnaraamatu, mida &tdespell; kasutab.

Kodeering:

- Siin tuleks valida kodeering, mis vastab kasutatavale kooditabelile. Mõnel juhul võivad sõnaraamatud toetada enam kui üht kodeeringut. Näiteks võib sõnaraamat aktsepteerida rõhumärkidega tähti kodeeringu Latin1 puhul või siis meilistiilis märgikombinatsioone (näiteks `'a` rõhumärgiga a tähenduses), kui valitud on 7-Bit-ASCII. Selle kohta leiab lähemat infot sõnaraamatu abifailidest.

Klient:

- Siin saab valida, millist süsteemis leiduvat klienti rakendused kasutavad (näiteks `ispell`).